สวัสดีค่ะ สามารถเป็นไปได้มั้ยคะว่าเราจะมีเชื้อพิษสุนัขบ้าในร่างกาย ทั้งที่น้องหมาของเราไม่เป็นอะไร น้องยังอยู่จนถึงวันนี้ เป็นระยะเวลาเดือนกว่าๆเกือบครึ่งเดือนแล้วค่ะ จากเหตุการณ์ที่น้องหมาข่วนเรา โดยตอนนี้มีอาการปวดขาข้างที่โดนข่วน อยากทราบว่าใช่อาการของโรคหรือไม่คะ เราเป็นคนคิดและวิตกกังวลมากๆเลยค่ะ เรากลัวมากคิดจิตตกอยู่ทุกวันกลัวจะเสียชีวิต คิดจนไม่สามารถนึกถึงอนาคตไกลๆว่าจะทำอะไรต่อไป ช่วยแนะนำทางที่จะดึงใจเรากลับมาหน่อยค่ะ เครียดมากจริงๆค่ะ ขอบค่ะคุณ
สวัสดีค่ะ หากเหตุการณ์ผ่านมาเดือนกว่าแล้ว สุนัขยังไม่ตาย แสดงว่าสุนัขไม่ได้เป็นโรคพิษสุนัขบ้าในวันที่ข่วน และ ก็จะไม่ติดเชื้อพิษสุนัขบ้าค่ะนอกจากนี้อาการปวดขาก็ไม่ใช่ลักษณะอาการของโรคพิษสุนัขบ้าค่ะ หากเป็นอาการของโรคพิษสุนัขบ้าจริง ในตอนนี้ ก็จะไม่สามารถคุยโต้ตอบกับได้รู้เรื่องในขณะนี้ อีกทั้งจะไม่สามารถกลืนข้าว กลืนน้ำหรือแม้แต่น้ำลายตัวเองได้ ดังนั้นหากยังสามารถพูดคุยเล่าเรื่องกับได้ในขณะนี้ จึงไม่ได้เป็นพิษสุนัขบ้าแต่อย่างใดค่ะ